《水荭花》
宋代·董嗣杲

问花忆别向秋江，清占花丛白鸟双。
落日袅愁归钓岸，薰风吹艳入船窗。
情迷洲渚根无蒂，名寄闾阎曲有腔。
寒露拉摧浮脆尽，断矶绝岸出枯椿。

作者简介：董嗣杲，字明德，号静传，杭州（今属浙江）人。理宗景定中榷茶九江富池。度宗咸淳末知武康县。宋亡，入山为道士，字无益。嗣杲工诗，吐爵新颖。